Berlingske Tidende, 1836-04-18
Talen holdtes af Hs. Højærværdighed Biskop Øllgaard, der tillige ved kongelig Udnævnelse er Deputeret ved Provindsial-Stænderne. Efter endt Gudstjeneste have de Deputerede sig til Stændernes Forsamlingshuus, hvor Sessionen aabnedes. Af Forsamlingens 55 Medlemmer manglede den Deputerede for det første Valgdistrict af de mindre Landeiendoms-Besidderes Klasse, da den Valgte, Procurator Juel til Vanggaard, først ved Skrivelse af 6te d. M. havde anmeldt, at han, formedelst Svagelighed, ikke kunde give Møde, og Suppleanten, Proprietair Nielsen til Aastrup, først kunde indkaldes med en Post, som den 12te De afgik fra Viborg. For samme Classes niende Valgdistrict, hvor der, paa Grund af at den Deputerede var afgaaet ved Døden og Suppleanten havde undskyldt sig, maatte foretages Omvalg, havde Procurator Ostenfeldt anmeldt og legitimeret sig som valgt. Den kongl. Commissarius aabnede Forsamlingen med en Tale, efter hvilken Forsamlingen udbrød i det eenstemmige Udraab: "Længe leve Kongen!" Derpaa tolkede Forsamlingens ældste Medlem, Møller Wulff, i en kort Tale Folkets Erkjendelse af den Velgierning, Kongen havde viist Samme, ved at indføre raadgivende Stænder. Den kongl. Commissarius opfordrede dernæst Enhver, der maatte have Noget at erindre mod de af vedkommende Valgbestyrelser antagne Valg, til at fremkomme med sine Jndsigelser; men ingen saadan blev fremsat. Derimod maatte Commissarius, i Embedsmedfor, gjøre Jndsigelse imod at Procurator Jngerslev (der, som Eier af Rugaard, var bleven valgt til Deputeret for Sædegaardsejerne i Aarhuus Stift; men, efterat dette Valg var skeet, havde afhændet denne Eiendom, g senere kjøbt Hovedgaarden Marselisborg, hvorpaa han fremlagde tinglæst Kjøbe-Contract) fungerede som Deputeret i Stændernes Forsamling, og forlange Samme afgjort ved Forsamlingens Beslutning. Efterat Procurator Jngerslev havde søgt at oplyse sin Qvalification og ligeledes flere Medlemmer havde yttret sig til Fordeel for hans Paastand, blev Spørgsmaalet, da han midlertidigen var aftraadt, stillet under Afstemning, hvorved han blev anseet berettiget til at deeltage i Forsamlingen. Den Kongelige Commissarius opfordrede derefter det ovennævnte ældste Medlem af Forsamlingen til, i Overeensstemmelse med § 55 i Forordningen af 15de Maj 1834, at foranstalte en Præsident valgt, og ved samtlige Stemmer, med Undtagelse af een, blev Professor Schouw dertil udvalgt. Efterat have indtaget sin Plads, opfordrede Præsidenten Forsamlingens Medlemmer til at foretage Valg paa en VicePræsident. Ved første Afstemning havde Jngen en Trediedeel af alle Stemmer, saaledes som ved Forningen af 15de Mai 1834 er bestemt, og der maatte altsaa skrides til en ny Afstemning, ved hvilken Stiftamtmand Rosenørn blev valgt med 24 Stemmer. Dernæst blev foretaget Valg paa tvende Secretairer, hvilke faldt paa Procurator Seidelin og Prøveprocurator Hostrup; den Første med 48 og den Anden med 37 Stemmer. Endelig foregik Valget af Redacteurer af Stændertidenden, og bleve dertil udvalgte Justitsraad og Borgermester Fleischer og Landsoverretsprocurater Otterstrøm, Første med 48 og Sidste med 45 Stemmer. Endelig besluttede Forsamlingen eenstemmigen, at lade Hans Majestæt tilstille en Tak-Adresse, og at forfatte Udkastet dertil blev overdraget en Committee, bestaaende af Biskop Østgaard, Justitsraad Fleischer og Justitsraad Nyegaard. – Om Eftermiddagen Kl. 5 indfandt sig samtlige Deputerede til en stor Diner hos den Kongelige Commissarius, hvortil ogsaa en Deel af Byens og Omegnens Embedsmænd og flere Fremmede vare indbudne. Ved Taffelet bleve flere Sange afsjungne og følgende Toaster udbragte: Af Commissarius; for Kongen, Dronningen, for det Kongelige Huus og for Nørre-Jyllands Stænder; dernæst for den Kongelige Commissarius af Præsidenten, Professor Schouw; atter af Commissarius for Præsidenten, Vicepræsidenten, de slesvigske Stænder og Alders præsidenten; af Stiftamtmand Rosenørn for de roeskildske Stænder; af Professor Schouw for de holsteenske Stænder; af Commissarius for Secretairerne og Redactions-Committeen og af Stiftamtmand Om Aftenen var Rosenørn for Biskop Øllgaard. Staden smagfuldt illumineret.